Sos mesos bracos

Una crica 'e sete-oto bracos nanos1,
bascios e cultzos e tundos che matza
essin sempre e recuin dae catza
sos seros taldu, o chito sos manzanos.

A àrulas, pasciales betan manos
ca b'est totu, s'imbitzu2 e-i sa ratza:
como ch'an comintzadu a parar'atza
peri sa idda passizan galanos.

S'avisan atochinde, a sa lumera
si cumprenden de s'oju, e a sa mira
de unu tzinnu, si ponen in boldu3.

Fin'a-i como sun totu 'e acoldu,
salvu chi no incapen, gira-gira,
in calchi jobu o calchi matzonera.

Su duos de Abrile 1974

1Bracos nanos: così definiti i ladruncoli da strada.
2Imbitzu: l’abitudine.
3In boldu: in movimento.